text: 4 coses que mai has de fer amb les teves entrades - 4Tickets
  Quan decideixes acudir a un espectacle, un mal ús de les entrades pot fer que l'experiència es torni amarga. Et donem 4 consells perquè això no et passi!
  Algun cop has comprat una entrada a la revenda i al final t'has quedat sense poder accedir a la sala de concerts perquè el codi QR no era vàlid? O se t'ha acabat la bateria del mòbil i no has pogut ensenyar el teu e-ticket en el control d'accés? O potser t'has deixat el DNI a casa i no has pogut acreditar que complies les condiciones d'edat per entrar amb descompte.
  Quan decideixes acudir a un esdeveniment cultural o espectacle, són molts els imprevistos que poden fer que la teva experiència es torni amarga, i no per manca de qualitat artística de l'obra o el concert, sinó per una mala adquisició o mal ús de les entrades.
  Aquest no és un tema que es pugui deixar córrer, ja que cada persona destina una mitjana de 306,7 euros a l'any en cultura, segons l'Anuari d'Estadístiques Culturals 2017 del Ministeri d'Educació, Cultura i Esports. Això engloba des de tickets per a espectacles de teatre i concerts fins a entrades de cinema, llibres o visites a museus i monuments, entre d'altres.
  Per això, et plantegem quatre coses que mai has de fer amb les teves entrades i algunes mesures de precaució per arribar tranquil a la teva butaca i deixar-te portar per l'espectacle.
  1. No compris entrades a webs de revenda
  Tant si parlem de particulars que havien comprat entrades per a un esdeveniment cultural i les posen a la venda perquè no podran assistir-hi, com d'empreses que es dediquen a comprar quantitats ingents de tickets per a un acte amb la intenció de col·locar-los posteriorment a preus desorbitats, la realitat és que la revenda és un negoci tan antic com els propis espectacles. El problema és que les entrades adquirides de forma extraoficial no ofereixen garanties a l'espectador. Hi ha molts casos en què el comprador s'ha quedat sense poder assistir a un concert perquè el ticket era nominatiu i en el control d'accés no li han validat el DNI. A més, la revenda està subjecta als vaivens de l'oferta i la demanda, motiu pel qual els preus solen disparar-se, especialment a les cites més anhelades pel públic.
  Com a alternativa, et recomanem que sempre compris entrades a la pàgina web oficial de l'espectacle, de la sala cultural o del promotor. Com saber si es tracta del web oficial o d'un web de revenda? Abans d'adquirir la teva entrada, convé que t'informis sobre l'espectacle al qual vols assistir. No entris a la primera pàgina que t'aparegui a Google; navega per la xarxa i dirigeix-te al web oficial de l'esdeveniment, on trobaràs una pestanya que et traslladarà al canal de venda o que t'informarà.
  A 4Tickets treballem amb canals com Atrápalo, Ticketmaster o Tr3SC perquè puguis fer la compra de manera ràpida i segura. Mitjançant aquest sistema, comptaràs amb un servei d'atenció postvenda davant de qualsevol imprevist que sorgeixi, i podràs imprimir l'entrada a casa o mostrar el ticket en format electrònic a través del teu Smartphone.
  La fiabilitat i la comoditat són dos atributs als quals no has de renunciar quan compres entrades! A 4Tickets t'ho posem fàcil.
  2. No cedeixis dades personals innecessàries
  En adquirir un ticket online, és habitual que la plataforma de compra et sol·liciti algunes dades personals com nom, correu electrònic i número de telèfon. Si consideres que et demanen dades personals molt detallades i que són innecessàries per a l'adquisició de l'entrada, no acceptis i tingues una visió crítica al respecte. La teva privacitat és el primer.
  No obstant això, és veritat que existeixen dades necessàries perquè el promotor cultural, a través de 4Tickets, t'ofereixi una assistència postvenda de qualitat. Per exemple, si es cancel·la un espectacle, l'organitzador ha de ser proactiu a l'hora de comunicar la situació al client via mail i proposar alternatives, com la devolució de l'import dels tickets o el canvi per una altra sessió.
  Malgrat això, tu ets l'únic propietari de les teves dades personals. I, d'acord amb el nou Reglament General de Protecció de Dades, l'empresa que et demana informació ha de sol·licitar el teu consentiment explícit i deixar clar quina és la funció d'aquestes dades.
  3. No publiquis fotos de les teves entrades!
  Sabem que aconseguir entrades per a un concert de rock, per al musical de moda o per a una obra de teatre amb els actors més aclamats del moment és motiu d'orgull. La temptació de fer una foto als tickets i compartir-la a través de les xarxes socials o de WhatsApp és inevitable. Tot i això, fes-ho amb prudència!
  Cal tenir en compte que en molts controls d'accés encara no es contrasten les entrades amb el DNI de l'espectador, sinó que únicament es validen els codis de barra o els codis QR del ticket mitjançant un lector automàtic. Per tant, algú podria descarregar-se la foto de l'entrada, presentar-se abans que tu i accedir al recinte de l'espectacle. O sigui que tu te'n quedaries fora!
  En definitiva, l'entrada sempre és la teva responsabilitat, o sigui que has de conservar-la amb tu i fer-la servir amb sentit comú.
  4. No et deixis el DNI a casa!
  Especialment si has adquirit el teu ticket amb algun tipus de descompte per edat, no oblidis el teu carnet d'identitat i/o altres documents que acreditin que ets apte per gaudir de la promoció.
  Generalment s'ofereix un nombre limitat d'entrades amb un preu especial i se'n porta el control. Si has tingut la sort d'adquirir l'entrada amb descompte, quan arribis al recinte de l'espectacle, el més possible és que facin la lectura de la teva entrada. De fet, cada cop més, els promotors amb els quals col·laborem ens sol·liciten lectors de tickets.
  A 4Tickets som especialistes en aquesta tecnologia: comptem amb tot el material necessari perquè l'espectacle sigui un èxit i, d'aquesta manera, evitem el frau. Entre d'altres eines, disposem de lectors que sonen de forma diferenciada quan l'entrada s'ha adquirit a un preu especial. Gràcies a aquesta solució, el personal d'accés sabrà que ha de sol·licitar-te credencials abans de validar l'entrada.
  En resum, tenint en compte aquests quatre consells, t'estalviaràs situacions comprometedores i evitaràs perdre els diners de l'entrada. D'aquesta manera podràs centrar-te a gaudir de l'espectacle sense preocupacions.